༅༅།།སྐྱེས་ར་བ་ས་སོ་བཞི་པའི་དོན་རྣམ་པར་བཤད་པ་ཐེག་ཆེན་གསལ་བའི་སྒོ་ན་མེ་ཞེས་བྱ་བ་བཞག་སོ།།

རྗེ་བཙུན་བླ་མ་དམ་པ་དམིགས་པ་མེད་པའིདེ།ཐུགས་རྗེ་ཆེན་པོ་དང་ལྡན་པ་རྣམས་ཀྱི་ཞབས་ལ་ཕྱག་འཚལ་ཞིང
སྐྱབས་སུ་མཆིའོ།།བརྩེ་བ་ཆེན་པོས་དུས་ཐམས་ཅད་དུ་རྗེས་སུགཟུང་དུ་གསོལ།།སྲིད་གསུམ་འབྲོག་དགོན་ཉམ་ངར་འགྲོ་བ་འཁྲུལ
པ་རི་དྭགས་རྒྱར་ཆུད་འདྲ་བར་ཤིན་ཏུ་ཉམ་ཐག་གྱུར་པ་རྣམས་ལ་བཟོདགླགས་མེད་པའི་ཐུགས་རྗེ་ཆེན་པོས་བསྐྱོད་གྱུར་པས།།ནམ་མཁའི
མཐས་གཏུགས་འགྲོ་འདི་མ་ལུས་སྲིད་མཚོ་ཉམ་ངའི་གནས་ནས་བདག་ཆུཉིད་གཅིག་པུས་གདོན་པར་བྱ་ཞེས་ལྡོག་པ་མེད་པར་བླ་མེད་བྱང་ཆུབ

མཆོག་ཏུ་ཐུགས་བསྐྱེད་ནས།།ལུས་སྲོག་ལོངས་སྤྱོད་གང་ལའང་ལྟོས་པ་མེད་པར་གཞན་དོན་ཁོ་ནར་རླབས་ཆེན་སྙིང་སྟོབས་ཆེན་པོས་བགྲང་ཡས་བསྐལ།
པར་ཕ་རོལ་ཕྱིན་པ་དྲུག་ལ་སློབ་པ་མཐར་ཕྱིན་ཏེ།།རྣམ་པ་ཐམས་ཅད་མཁྱེན་པའི་ཡེ་ཤེས་བརྙེས་ནས་གསུང་དབྱངས་མཐོན་པོས་འགྲོ་ལ་བདེ་གཤེགས་ལམ་བཟང་སྟོན
མཛད་ཟླ་མེད་སྟོན་པ་སྟོབས་བཅུ་མངའ་བ་དེ་ལ་གུས་ཕྱག་འཚལ།།རྒྱལ་བ་མ་ལུས་གང་ནས་གཤེགས་པའི་ཤུལ།།རྒྱལ་སྲས་ཀུན་གྱི་བགྲོད་པ་གཅིག་པའི་ལམ།།རྒྱལ
སྲས་སྤྱོད་པ་རྒྱ་མཚོར་སློབ་པའི་ཚུལ།།རྒྱལ་བའི་སྐྱེས་རབས་རྣམས་ལ་སྙིང་ནས་གུས།།རྒྱལ་སྲས་སྤྱོད་པ་ནམ་མཁའི་ཁྱོན་ལྟར་མཐའ་ཡས་ཤིང་།།རྒྱལ་སྲས་བསླབ་པའི

གནས་རྣམས་རྒྱལ་བ་ཉིད་ཀྱི་ཡུལ།།རྒྱལ་སྲས་དཔའ་བོའི་གཞུང་བཟང་ཤིན་ཏུ་དཔག་དཀའ་བ།།རྒྱལ་སྲས་ལས་གཞན་བདག་ལྟའི་བླུན་པོས་དབྱེ་ནུས་མིན།།འོན་ཀྱང་ཐོག་མེད
དུས་ནས་ད་ལྟའི་བར།།སྒོ་གསུམ་སྤྱོད་པ་ཐམས་ཅད་དོན་མེད་སོང་།།རོ་འཛིན་འདི་ལ་སྙིང་པོ་བླང་བའི་ཕྱིར།།རྒྱལ་སྲས་སྤྱོད་པ་རྒྱ་མཚོར་བསྔགས་པ་བྱ།།ནམ་མཁའི་ཕ་མཐའ་མི
མཚོན་ཞིང་།།ཁྱུད་ཆེན་ཤུལ་ལམ་མི་བགྲོད་ན།།མཁའ་ལ་འཕུར་བར་མི་རིགས་ཞེས།།ཤེས་ལྡན་སུ་ཞིག་སྨྲ་བར་བྱེད།།རྒྱ་མཚོ་ཆེན་པོའི་འཇིང་ཞུགས་ནས།།གཏིང་མཐའ
འཚོལ་བར་མི་ནུས་ན།།རྒྱ་མཚོའི་གཏམ་ཡང་མི་བརྗོད་ཅེས།།སྨྲ་བ་མཁས་པའི་ལུགས་ཡིན་ནམ།།དེ་ཕྱིར་ཟབ་ཅིང་རྒྱ་ཆེ་དཔའ་བོའི་གཞུང་།།དགོངས་དོན་ཇི་བཞིན་འབྱེད་པར་མི

ནུས་ཀྱང་།།འཇམ་མགོན་བླ་མའི་མན་ངག་ལ་བརྟེན་ནས།།རང་ནུས་ཇི་བཞིན་ཅུང་ཟད་བརྗོད་པར་བྱ།།གང་ཡང་བྱང་ཆུབ་ཀྱི་སེམས་རྣམ་པ་གཉིས
པོ་མན་དག་བཞིན་དུ་བསྐྱེད་ནས་རྒྱལ་སྲས་ཀྱི་སྤྱོད་པ་མཐའ་དག་བསྡུས་པ་ཕ་རོལ་ཏུ་ཕྱིན་པ་དྲུག་དང་།བསྡུ་བའི་དངོས་པོ་བཞི་ལ་སློབ་པའི་ཚུལ་རྒྱལ་བ་རང་ཉིད་ཀྱིས་སྔོན
སློབ་པ་ལམ་གྱི་གནས་སྐབས་སུ་ཇི་ལྟར་མཛད་པ་ལྟར་ཡང་དག་པར་རྫོགས་པའི་སངས་རྒྱས་ནས་བཟུང་དམ་པ་བར་མ་ཆད་པ་ལས་བརྒྱད་པའི་མན་ངག་དང་ལྡན་པར་སློབ་པ་འདི་མེད
པར་སངས་རྒྱས་ཀྱི་སར་བགྲོད་ཐབས་མེད་ཅིང་།བྱང་ཆུབ་མཆོག་ཏུ་སེམས་བསྐྱེད་ནས་རྒྱལ་སྲས་ཀྱི་སྤྱོད་པ་ལ་མན་ངག་བཞིན་དུ་སློབ་པ་འདི་ནི་དུས་གསུམ་གྱི་བྱང་ཆུབ་སེམས

དཔའ་ཐམས་ཅད་ཀྱི་བགྲོད་པ་གཅིག་པའི་ལམ་ཡིན་པ་དང་།ཐེག་པ་ཆེན་པོའི་བཀའ་དགོངས་འགྲེལ་དང་བཅས་པ་མཐའ་དག་གི་སྙིང་པོ་དམ་པ་ཡིན་པས་ན་སྤྱིར་རྒྱལ་བའི་བསྟན་པ་རིན་པོ་ཆེ་ཡོངས་སུ་རྫོགས་པ་མི་ནུབ་པའི
རྒྱལ་མཚན་དང་།ཁྱད་པར་ཐེག་པ་ཆེན་པོའི་ལམ་གྱི་སྲོག་ཤིང་དམ་པ་བདག་ཉིད་ཆེན་པོ་མཁས་མཆོག་དཔའ་བོས་མཛད་པའི་སྐྱེས་རབས་སོ་བཞི་པའི་དོན་རྣམས་བྱང་ཆུབ་ལམ་གྱི་རིམ་པ་དང་སྦྱར་ཏེ་ཕྱོགས་ཙམ་ཞིག་འཆད
པ་ལ་གཉིས།བསྟན་བཅོས་འདི་མཛད་པ་པོའི་ཆེ་བ་བཤད་པ་དང་།བསྟན་བཅོས་ཉིད་བཤད་པའོ།།དང་པོ་ནི།རྒྱལ་སྲས་ཀྱི་སྤྱོད་པ་རླབས་པོ་ཆེ་སྟོན་པའི་གཞུང་མཆོག་ཏུ་གྱུར་པ་སྐྱེས་རབས་སོ་བཞི་པ་ཞེས་ཡོངས་སུ་གྲགས
པའི་ཐེག་པ་ཆེན་པོའི་བསྟན་བཅོས་འདི་མཛད་པ་པོ་ནི་མཁས་མཆོག་དཔའ་བོ་ཞེས་སྲིད་པ་གསུམ་ན་ཡོངས་སུ་གྲགས་པ་དེ་ཡིན་ལ།བདག་ཉིད་ཆེན་པོ་དེ་ནི་ཁ་ཆེའི་ཡུལ་ཤཱ་ཀེ་ཏ་ཀ་ཞེས་བྱ་བར་བྲམ་ཟེ་འབྱོར་པ་དང་ལྡན་པ་
ཞིག་གི་ཁྱིམ་དུ་ཡབ་བྲམ་ཟེ་སདྡྷ་གུ་ཧྱ་ཞེས་པ་དང་།ཡུམ་གསེར་མིག་མའམ་བདེ་ལྡན་མ་ཞེས་པ་གཉིས་ཀྱི་སྲས་སུ་ངོ་མཚར་བའི་ལྟས་མང་པོ་དང་བཅས་འཁྲུངས་སོ།།སློབ་དཔོན་འདིའི་འཁྲུངས་ཡུལ་དང་།ཡབ་ཡུམ་གྱི

མཚན་སོགས་སྔོན་གྱི་ཆོས་འབྱུང་ཕལ་མོ་ཚར་ནི་མི་གསལ་ཞིང་།བཤད་པ་རྣམས་ནའང་མི་མཐུན་པ་ཆེས་མང་ཡང་།སློབ་དཔོན་འདི་ཉིད་ཀྱིས་མཛད་པའི་སངས་རྒྱས་ཀྱི་སྤྱོད་པ་བསྟན་པ་ལས་ཡུལ་ཤཱ་ཀེ་ཏ་
ཀའི་གསེར་མིག་མའི་བུ་བཙུན་པ་རྟ་དབྱངས་ཞེས་འབྱུང་ཞིང་།སློབ་དཔོན་ཉིད་ཀྱིས་མཛད་པའི་ཡན་ལག་བརྒྱད་པའི་སྙིང་པོ་བསྡུས་པ་ལས་སྨན་པའི་བདག་པོ་དགེ་འདུན་གསང་བའི་བུ་ཕ་ཁོལ་ཞེས་འབྱུང་།དེའི་འགྲེལ་པ་གནད་ཀྱི་
ཟླ་ཟེར་ཞེས་བྱ་བ་སློབ་དཔོན་དཔའ་བོ་ཉིད་ཀྱི་དཔོན་སྲས་ཁ་ཆེའི་པཎྜི་ཏ་ཟླ་དགས་མཛད་པ་ལས།བདག་གི་མེས་པོར་གྱུར་པ་ནི།།དཔའ་ཆེན་དགའ་བ་ཞེས་གྲགས་ཡིན།།དེ་ནི་ད་ལྟའང་ས་གསུམ་ན།།གྲགས་པ་དྲི་མེད་སྒྲོག་པར་བྱེད།།
དེ་ཡི་བུར་གྱུར་ཆགས་བསལ་དགའ།།དེའི་བུ་ཟླ་བ་ལ་དགའ་བདག།སློབ་དཔོན་བློ་གྲོས་ཆེན་པོ་ནི།།རྒྱུན་ཤེས་དོན་ལྡན་མིང་བཏགས་པ།།དོན་དམ་ཞེས་བྱ་སྨན་པའི་མཆོག།ཁ་ཆེའི་ཡུལ་དུ་སྐྱེས་པ་ཡིན།།རྒྱལ་པོ་དཔལ་ལྡན་ཐ
ཁ་ན།།དཔའ་བོ་ལ་སོགས་ཡོན་ཏན་ལྡན།།ས་སྟེང་དགྲ་ལས་རྒྱལ་བ་ཡི།།ས་བདག་ཀུན་ཏུ་རྒྱལ་གྱུར་ཅིག།ཅེས་སློབ་དཔོན་དཔའ་བོའི་འཁྲུངས་ཡུལ་ཁ་ཆེ་ཡིན་པར་བསྟན་པ་ལྟར་འདིར་བཀོད་དོ།།དེ་ལྟར་བྲམ་ཟེའི་རིགས་སུ

འཁྲུངས་པ་ན་ཡབ་ཡུམ་གྱིས་མཚན་མཁན་ལ་བསྟན་པས།མཚན་བཟང་བར་རྟོགས་ནས་བསྔགས་པ་ཆེར་བྱས་ཤིང་དཔའ་ཆེན་དགའ་བ་བདུད་རྩིའི་བུམ་པ་ཅན་ཞེས་མིང་དུ་བཏགས་སོ།།སློབ་དཔོན་འདི་ལ་དཔའ་བོ་ཞེས་མཚན་ཡོངས་སུ་གྲ་ཌ
པའང་འཁྲུངས་མ་ཐག་ཡབ་ཡུམ་དང་མཚན་མཁན་གྱིས་བཏགས་པ་དེར་མངོན་ནོ།།དེ་ནས་ཡི་གེ་འདྲི་ཀློག་ལ་སྦྱངས་པས་གཟིགས་པ་ཙམ་གྱིས་འདི་ཀློག་གཉིས་ཀ་དུས་གཅིག་ཏུ་ཐོགས་པ་མེད་པར་མཁྱེན་ཅིང་རིག་གནས་གང་དང་གང་ལའང་བློ
གྲོས་ཐོགས་པ་མེད་པར་འཇུག་པ་ཞིག་བྱུང་བས།བློ་གྲོས་ཆེ་བའི་ཚུལ་ལ་ཀུན་གྱིས་བསྔགས་ཏེ་མ་ཏི་ཙི་ཏྲ་ཞེས་མིང་དུ་ཆགས།མ་ཏི་ཙིཏྲ་ནི་བོད་སྐད་དུ་བློ་གྲོས་བཀྲ་བའོ།།དེ་ནས་རིགས་དང་མཐུན་པར་བྲམ་ཟེའི་རིག་བྱེད་བཞི་ལ་སྤངས་པས་མཁས
པའི་ཕུལ་དུ་ཕྱིན་ཅིང་།དེའི་ཚེ་རིག་བྱེད་འདོན་པ་ལ་སྐད་ཀྱི་གདངས་ཤིན་ཏུ་སྙན་པས་རྟ་དབྱངས་ཞེས་མིང་དུ་གྲགས།ཕ་མ་གཉིས་ལ་ཤིན་ཏུ་གུས་ཤིང་སྲེད་ཞུ་ཆེ་བ་བྲན་ལྟར་བྱེད་པ་ཞིག་ཡོད་པས་ཕ་ཁོལ་དང་མཁོལ་ཞེས་སྐྱེ་བོ་རྣམས་ཀྱིས་མིང་དུ་བརྗོད
དོདེ་ནས་ཡུམ་དེ་སངས་རྒྱས་ཀྱི་བསྟན་པ་ལ་ཤིན་ཏུ་གུས་པས་རྒྱལ་བའི་བསྟན་པ་ལ་གཟུད་པར་འདོད་ཀྱང་རིགས་ཀྱི་དབང་གིས་དབང་ཕྱུག་ལ་སྐྱབས་སུ་བཟུང་སྟེ་མུ་སྟེགས་རྟག་སྨྲ་བའི་གྲུབ་མཐའ་ལ་སྦྱངས་ཏེ་མཁས་པའི་ཕུལ་དུ་ཕྱིན་པར
གྱུར་ཅིང་།དེ་ནས་དབང་ཕྱུག་གི་བླ་མཚོ་ཡོད་པའི་སར་ཕྱིན་ཏེ་དབང་ཕྱུག་མ་མཐོང་གི་བར་དུ་བསྒྲུབ་པར་དམ་བཅས་ཏེ།དབང་ཕྱུག་གི་མཚོའི་ནང་དུ་ཞུགས་ནས་ཁྲུས་དང་རིག་སྔགས་ཀྱི་སྦྱོར་བ་རྣམས་ཚང་བར་བྱས་ཏེ་སྔགས་རྒྱུན་མ་ཆད

པར་བཟླས་པས་ཞག་བདུན་སོང་བ་ན་དབང་ཕྱུག་ཆེན་པོ་དངོས་སུ་མཐོང་སྟེ་དངོས་གྲུབ་ཅི་འདོད་ཅེས་ཟེར་བ་ན།བདག་ཕྱོགས་ལས་རྣམ་པར་རྒྱལ་བ་ཞིག་འདོད་དོ་བྱས་པས།མངལ་སྐྱེས་ཐམས་ཅད་ཀྱིས་ཐུབ་པ
མེད་པར་གྱུར་ཅིག་ཅེས་མཆོག་སྦྱིན་ཞིང་།དེའི་རྩར་ཚངས་པ་བཀུག་ནས་འདི་རྩོད་པ་བྱེད་པའི་དུས་སུ་ནེ་ཙོ་པཎྜི་ཏར་སྦྲུལ་ལ་འདིའི་གྲོགས་གྱིས་ཤིག།ཁྱབ་འཇུག་བཀུག་ནས་ཐོད་ལེ་ཀོར་པཎྜི་ཏར་སྦྲུལ་ལ་འདིའི་གྲོགས་གྱིས་ཤིག།
ཨུ་མ་དེ་ཝི་བཀུག་སྟེ་སྲིང་མོ་པཎྜི་ཏར་སྤྲུལ་ལ་འདིའི་གྲོགས་གྱིས་ཤིག་ཅེས་བསྒོའོ།།དེ་བཞིས་ཀྱང་མ་ཐུབ་ན་ང་ཉིད་སྙིང་ལ་ཞུགས་ནས་བྱིན་གྱིས་བརླབས་ཏེ་ཕྱོགས་ལས་རྣམ་པར་རྒྱལ་བར་བྱའོ་ཞེས་ཁས་བླངས་སོ།།དེ་ནས་ཡུལ་དེ་ན
གནས་པའི་ནང་པ་སངས་རྒྱས་པ་རྣམས་རྩོད་པས་ཕམ་པར་བྱས་ཏེ་འགའ་ཞིག་མུ་སྟེགས་པའི་གྲུབ་མཐའ་ལ་བཙུད།འགའ་ཞིག་དབང་ཐང་དང་བྲལ་བར་བྱས།འགའ་ཞིག་ཡུལ་གཞན་དུ་སྤྱུགས་ཏེ་ཕྱོགས་དེའི་སངས་རྒྱས་ཀྱི་བསྟན་པ་ནུབ་
པར་བྱས་སོ།།མུ་སྟེགས་པ་ནང་དུའང་དབང་ཕྱུག་ལ་སྐྱབས་སུ་བཟུང་སྟེ་རྟག་པར་སྨྲ་བ་རྣམས་མ་གཏོགས་མུ་སྟེགས་པའི་གྲུབ་མཐའ་སྨྲ་བ་གཞན་མང་པོ་ཞིག་ཀྱང་ཚར་བཅད་དོ།།དེ་ནས་ཡུལ་གཞན་དང་གཞན་དག་ཏུའང་ཕྱིན་ཏེ་ཕྱི་ནང་གི
རྒོལ་བ་རྣམས་ཚར་བཅད་དེ་ཕྱོགས་ལས་རྣམ་པར་རྒྱལ་བའི་གྲགས་པ་ཐོབ་པ་ན་མུ་སྟེགས་ཐུབ་དཀའ་ནག་པོ་ཞེས་མིང་དུ་གྲགས་སོ།།དེ་ནས་མ་ལ་ཁོ་བོས་རྒོལ་བ་རྣམས་ཚར་བཅད་དེ་ཕྱོགས་ལས་རྣམ་པར་རྒྱལ་པ་ཐོབ་བོ་ཞེས་སྨྲས

བས་རྔ་མ་དེ་སངས་རྒྱས་ཀྱི་བསྟན་པ་ལ་ཤིན་ཏུ་གུས་པས་སྙིང་མི་དགའ་བར་གྱུར་ཏེ།འདི་ནཱ་ལེནྡྷར་བཏང་ན་མཁས་པ་རྣམས་ཀྱིས་ཚར་བཅད་དེ་སངས་རྒྱས་ཀྱི་བསྟན་པ་ལ་འཇུག་པ་སྲིད་དོ་སྙམ་དུ་རྗེ་བཙུན་སྒྲོལ་མ་ལ་གསོལ་བ
ཤུགས་དྲག་ལ་རྒྱུན་རིང་བ་བཏབ་ནས་རྟ་དབྱངས་ལ་སྨྲས་པ།བུ།ཁྱོད་ཀྱིས་ཚར་བཅད་པའི་སངས་རྒྱས་པ་དེ་དག་ནི་མཐའ་འཁོབ་ཀྱི་ཡུལ་ན་གནས་པ་ཆུ་ཐིགས་ཙམ་དུ་ཟད་ཀྱི།ཡུལ་དབུས་ན་གནས་པའི་སངས་རྒྱས་པ་ནི་རྒྱ་མཚོ་ཆེན་པོ་དང
མཚུངས་སོ།།དེ་བས་ན་བུ་ཁྱོད་ཀྱིས་ཡུལ་དབུས་སུ་ཕྱིན་ཏེ་ནཱ་ལེནྡྲའི་མཁས་པ་རྣམས་དང་རྩོད་པ་བྱས་ནས་དེ་དག་ཕམ་པར་བྱས་ན་ཕྱོགས་ལས་རྣམ་པར་རྒྱལ་བའི་གྲགས་པ་གདོང་ཐོབ་བོ་བྱས་པས།རྟ་དབྱངས་དབང་ཕྱུག་གིས་མཆོག་བྱིན་
བཔའི་ང་རྒྱལ་གྱིས་བསྙེམས་པས་ཡུལ་དབུས་ཀྱི་ནང་པ་སངས་རྒྱས་པ་དེ་དག་ཐམས་ཅད་ཁོ་བོས་རྩོད་པས་སུན་ཕྱུང་སྟེ་ཕྱོགས་ལས་རྣམ་པར་རྒྱལ་བར་བྱའོ་ཞེས་ཁས་བླངས་ནས་ནཱ་ལེནྡྷར་ཆས་སོ།།དེ་ནཱ་ལེནྡྲ་དང་ཉེ་བའི་ལམ་ཁ་ཕྲག་ཅིག་ཏུ་སླེབ
པ་ན།བུད་མེད་ཅིག་ལ་ནཱ་ལེནྡྲའི་ལམ་གང་ཡིན་དྲིས་པས།རྨོངས་པ་མཐའ་འཁོབ་ཀྱི་མི་སྒྲ་མི་ཤེས་པ་ཞིག་ཡིན་འདུག་ཤྲཱི་ནཱ་ལེནྡྲ་བྱ་བ་ཡིན་ཟེར་ནས་ལམ་བསྟན་པས་སྤུ་ཟིང་བ་ཞིག་བྱུང་།ཡང་བུད་མེད་ཅིག་ལ་ལམ་དྲིས་པས་སྔར
བཞིན་ཟེར་ནས་ལམ་བསྟན།ནཱ་ལེནྡ་ན་རྩོད་པ་ལ་མཁས་པའི་པཎྜི་ཏ་ཇི་ཙམ་ཡོད་དྲིས་པས།རྨོངས་པ་ལམ་འཁྱམས་པ་བདེན་འདུག་གངྒཱའི་འགྲམ་གྱི་བྱེ་མའི་གྲངས་ཙམ་མོ་ཟེར།བུད་མེད་དེ་གཉིས་ཇོ་མོ་སྒྲོལ་མའི་སྤྲུལ་པ་ཡིན་ཞེས

གྲགས།།དེར་རྟ་དབྱངས་ཀྱི་བསམ་པ་ལ།སྔར་མས་ཇི་ལྟར་ཟེར་བ་དེ་དང་མཐུན་པར་བྱུང་བས་བདེན་ནམ་སྙམ་པ་བྱུང་ཡང་།དབང་ཕྱུག་གིས་མཆོག་བྱིན་པའི་ང་རྒྱལ་གྱིས་བསྙེམས་ནས་ཤྲཱི་ནཱ་ལེནྡྲ་ཞེས་བྱ་བའི
གནས་གནྡྷོ་ལ་ཆེན་པོ་བདུན།ལྷ་ཁང་ཆེན་པོ་བཅུ་བཞི།གླིང་ཕྲན་བརྒྱད་ཅུ་རྩ་བཞི།རྟེན་བྱིན་རླབས་ཅན་མང་པོ་དང་།པཎྜི་ཏ་མཁས་པ་སྟོང་ལྔ་བརྒྱ་ཡོད་པ་དེར་ཕྱིན་ཏེ།ང་མུ་སྟེགས་རྟ་དབྱངས་བྱ་བ་ཡིན།ཁྱེད་དང་རྩོད་པ་བྱེད།ཁྱེད
རྒྱལ་ན་ང་ཆུ་བོ་གངྒཱ་ལ་འཆི་རུ་འགྲོ།ང་རྒྱལ་ན་ཁྱེད་རྣམས་ངའི་གྲུབ་མཐའ་ལ་འཇུག་དགོས་ཤིང་ཁྱེད་ཀྱི་གཙུག་ལག་ཁང་དང་ཆོས་རྣམས་ཀྱང་སྲེག་དགོས།དེའི་དབང་པོ་ཡང་རྒྱལ་པོ་ལ་འཆོལ་པ་ཡིན་པས་དུས་ཐོབ་ཅིག་ཅེས་སྒྲ་བསྒྲགས
པས་རྦ་སུས་ཀྱང་ལེན་ལྗོན་མ་ནུས་པ་ན།དེའི་དགེ་འདུན་རྣམས་བགྲོས་ཏེ།འདིས་ནི་རྒྱ་གར་ཤར་ནུབ་སོགས་ཀྱི་ནང་པ་ཐམས་ཅད་ཕམ་པར་བྱས་འདུག་པས་འུ་ཅག་གིས་མི་ཐུབ།དཔལ་གྱི་རིན་སློབ་དཔོན་ཀླུ་སྒྲུབ་ཡབ་སྲས་བཞུགས་པ
དེ་མ་གཏོགས་རྟ་དབྱངས་ཀྱི་རྩོད་པ་བཟློག་ཐུབ་པ་གཞན་མེད།སློབ་དཔོན་ཀླུ་སྒྲུབ་ཡབ་སྲས་བཞུགས་པའི་གནས་དེ་ནི་བཤུལ་ཐག་རིང་ཞིང་བགྲོད་པར་དཀའ་བས་དུས་སུ་མི་སླེབ་ཅེས་ཐམས་ཅད་ཡིད་ཁོང་དུ་ཆུད་པ་ན།དེའི་པཎྜི་ཏ་
ཞིག་གི་རྨི་ལམ་དུ་མུ་སྟེགས་ཀྱི་རྩོད་པ་བཟློག་པའི་ཐབས་སུ་ཆོས་སྐྱོང་མགོན་པོ་ལ་འཕྲིན་ལས་བཅོལ་ན་ཆོས་སྐོང་གི་སྤྲུལ་པས་སློབ་དཔོན་གདན་འདྲེན་པའི་ཕོ་ཉ་བྱེད་དོ་ཞེས་ལུང་བསྟན་བྱུང་བ་ལྟར་མཆོད་གཏོར་བཤམས་ཏེ་སློབ་དཔོན་ལ

ཞུ་འབུལ་གྱི་འཕྲིན་ཡིག་འདི་ལྟར།ཤིན་ཏུ་འཁུར་དཀའ་ཁུར་གྱིས་ལུས་དུ་བ་ཁྱུ་མཆོག་རྣམས་ནི་ཁྱོད་ལ་གསོལ་འདེབས་ན།།ཀྱེ་མ་རྨ་མེད་ཉིད་དུ་རོལ་པ་འབའ་ཞིག་གིས་ནི་རབ་ཏུ་འཁྲུག་བྱེད་དམ།།འདི་ན་ནུས་ལྡན་གཞན་མེད་འཁོར་ལོ
བྱིང་བ་ཅན་གྱི་ཤིང་རྟ་མྱུར་དུ་དྲོངས།།ལྟ་ཞིང་འདུག་གམ་ཡུན་རིང་གནས་ཀྱང་འདི་ནི་ཁྱོད་ཀྱི་ཁུར་ཡིན་ཕྲག་པར་ལོངས།།ཞེས་པ་བྲིས་ཏེ་གཏོར་མའི་སྟེང་དུ་བཞག་ནས་མགོན་པོ་ལ་མཆོད་གཏོར་རྒྱ་ཆེན་པོ་ཕུལ་ཏེ་འཕྲིན་ལས་དྲག་ཏུ
བསྐུལ་བ་ན།མགོན་པོའི་རྡོ་སྐ་རང་བྱུང་གི་ཐུགས་ཀ་ནས་བྱ་རོག་ཅིག་བྱུང་སྟེ་འཕྲིན་ཡིག་མཆུས་བླངས་ཏེ་འཕུར་ནས་སོང་བ་དཔལ་གྱི་རིར་བབས་ནས་སློབ་དཔོན་ཡབ་སྲས་ལ་འཕྲིན་ཡིག་གཏད་པ་དང་།སློབ་དཔོན་གྱིས་གཟིགས་ནས
མུ་སྟེགས་རྟ་དབྱངས་ཀྱིས་སངས་རྒྱས་ཀྱི་བསྟན་པ་ཉམས་དམས་པར་བྱེད་ཡོད་འདུག།དེ་བཟློག་པ་ལ་ང་འགྲོ་གསུངས་པས།འཕགས་པ་ལྷའི་ཞལ་ནས་སློབ་དཔོན་གཤེགས་མི་དགོས་བདག་གིས་དེ་འདུལ་ཞུས་པས།ཁྱོད་ཀྱིས་རྟ་དབྱངས།
ཐུབ་མི་ཐུབ་བལྟའོ་གསུངས་ནས་ཡབ་སྲས་གཉིས་རེ་མོས་ཀྱི་ཚུལ་དུ་ཕྱི་ནང་གི་གྲུབ་མཐའ་བཟུང་ནས་རྩོད་པས་ནང་པའི་གྲུབ་མཐའ་སུས་ཟིན་རྒྱལ་བས་རྟེན་འབྲེལ་ལེགས་པར་འགྲིག།དེ་ནས་སློབ་དཔོན་ཨཱརྱ་དེ་བས་སློབ་དཔོན་འཕགས
པཀླུ་སྒྲུབ་ཀྱི་ཞལ་གདམས་དང་བཅས་རྫུ་འཕྲུལ་གྱིས་བྱོན་པའི་ལམ་དུ་མུ་སྟེགས་ཀྱི་རིགས་ཀྱི་བུད་མེད་ཅིག་དངོས་གྲུབ་ཀྱི་རྫས་ཀྱི་དོན་དུ་དགེ་སློང་མཁས་པའི་མིག་དགོས་ཟེར་བ་ལ་སྤྱན་ཡ་གཅིག་སྦྱིན་པར་བཏང་བས་ས་གཡོས་པ་ལ

སོགས་པའི་ལྟས་ཁྱད་པར་ཅན་མང་དུ་བྱུང་།དེ་ནས་མུ་སྟེགས་རྟ་དབྱངས་ཀྱིས་ནཱ་ལེནྡར་རྒྱལ་པོ་དཔང་དུ་བཞག་སྟེ་རྩོད་པ་བྱེད་དོ་ཞེས་པའི་སྒྲ་ཕྱོགས་ཀུན་ཏུ་གྲགས་པ་དང་།སློབ་དཔོན་ཀླུ་སྒྲུབ་ཡབ་སྲས་གང
རིགས་ཤིག་ཀྱང་མུ་སྟེགས་རྟ་དབྱངས་འདུལ་བའི་དོན་དུ་ལྷོ་ཕྱོགས་དཔལ་གྱི་རི་ནས་ནཱ་ལེནྡར་འབྱོན་ནོ་ཞེས་པའི་སྒྲ་ཕྱོགས་ཀུན་ཏུ་གྲགས་པ་ལ་བརྟེན་ནས་ཕྱི་ནང་གི་པཎྜི་ཏ་འབུམ་ཕྲག་དུ་མ་ནཱ་ལེནྡྲར་འདུས།སློབ་དཔོན་ཡང་དེར
ཕེབས་པ་ན་མུ་སྟེགས་རྟ་དབྱངས་ཀྱིས་ནང་པ་ཕྱིར་མི་གཏོང་།ཕྱི་པ་ནང་དུ་མི་གཏོང་ཟེར་ནས་སྒོར་